title: 2009/243/ЕО: Решение на Комисията от 3 март 2009 година относно позицията на Общността във връзка с Решение № 1/2008 на Съвместния комитет за Общоевропейското авиационно пространство, създаден по силата на Многостранното споразумение между Европейската общност и нейните държави-членки, Албания, Босна и Херцеговина, България, Хърватия, бившата югославска република Македония, Исландия, Черна гора, Норвегия, Румъния, Сърбия и мисията на ООН за временна администрация в Косово относно създаване на Общоевропейско авиационно пространство, за изменение на приложение I към споразумението

text:
               18.3.2009

               BG

               Официален вестник на Европейския съюз

               L 72/6

      РЕШЕНИЕ НА КОМИСИЯТА

   от 3 март 2009 година
   относно позицията на Общността във връзка с Решение № 1/2008 на Съвместния комитет за Общоевропейското авиационно пространство, създаден по силата на Многостранното споразумение между Европейската общност и нейните държави-членки, Албания, Босна и Херцеговина, България, Хърватия, бившата югославска република Македония, Исландия, Черна гора, Норвегия, Румъния, Сърбия и мисията на ООН за временна администрация в Косово относно създаване на Общоевропейско авиационно пространство, за изменение на приложение I към споразумението
   (2009/243/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 2006/682/ЕО на Съвета и на представителите на държавите-членки на Европейския съюз, заседаващи в рамките на Съвета, от 9 юни 2006 г. за подписване и временно прилагане на Многостранното споразумение между Европейската общност и нейните държави-членки и Република Албания, Босна и Херцеговина, Република България, Република Хърватска, бившата югославска република Македония, Република Исландия, Република Черна гора, Кралство Норвегия, Румъния, Република Сърбия и Временната административна мисия на ООН в Косово (1) относно създаването на Общоевропейско авиационно пространство (ЕСАА) (2),
   като взе предвид Многостранното споразумение между Европейската общност и нейните държави-членки, Република Албания, Босна и Херцеговина, Република България, Република Хърватия, бившата югославска република Македония, Република Исландия, Република Черна гора, Кралство Норвегия, Румъния, Република Сърбия и временната администрация на ООН в Косово за установяване на Общоевропейско авиационно пространство (3) („споразумението“), и по-специално член 3 от него,
   като има предвид, че:

               (1)

               Споразумението беше подписано на 9 юни 2006 г.

               (2)

               Член 18 от споразумението предвижда създаването на съвместен комитет, който отговаря за управлението и надлежното прилагане на споразумението.

               (3)

               След подписването на споразумението бе прието ново общностно законодателство, свързано с прилагането му.

               (4)

               Член 17, параграф 3, буква а) от споразумението изисква съвместният комитет да приема решения за преразглеждане на приложение I към споразумението.

               (5)

               Член 2, параграф 2 от решението на Съвета във връзка със споразумението предвижда позицията на Общността по отношение на приемането на решения от съвместния комитет, които само включват партньорите по Споразумението за ECAA в обхвата на законодателните актове на Общността, да се определя от Комисията,

         РЕШИ:
   Член единствен
   Позицията на Европейската общност в Съвместния комитет за Общоевропейското авиационно пространство, създаден съгласно член 18 от Многостранното споразумение между Европейската общност и нейните държави-членки, Албания, Босна и Херцеговина, България, Хърватия, бившата югославска република Македония, Исландия, Черна гора, Норвегия, Румъния, Сърбия и мисията на ООН за временна администрация в Косово относно създаване на Общоевропейско авиационно пространство, за изменение на приложение I към споразумението се основава на приложението към настоящото решение.

      Съставено в Брюксел на 3 март 2009 година.

            За Комисията

         Antonio TAJANI

            Заместник-председател

      (1)  Съгласно Резолюция 1244 на Съвета за сигурност на ООН от 10 юни 1999 г.

      (2)  ОВ L 285, 16.10.2006 г., стр. 1.

      (3)  ОВ L 285, 16.10.2006 г., стр. 3.

      ПРИЛОЖЕНИЕ
      „
            РЕШЕНИЕ № 1/2008 НА СЪВМЕСТНИЯ КОМИТЕТ ЗА ECAA
            от 10 декември 2008 година
            за замяна на приложение I към Споразумението за ECAA
            СЪВМЕСТНИЯТ КОМИТЕТ,
            като взе предвид Многостранното споразумение между Европейската общност и нейните държави-членки, Албания, Босна и Херцеговина, България, Хърватия, бившата югославска република Македония, Исландия, Черна гора, Норвегия, Румъния, Сърбия и мисията на ООН за временна администрация в Косово (1) относно създаването на Общоевропейско авиационно пространство („Споразумението за ECAA“), и по-специално член 17, параграф 3, буква а) от него,
            РЕШИ:
            Член единствен
            Приложението към настоящото решение заменя приложение I към Споразумението за ECAA.

               Съставено в Осло на 10 декември 2008 година.

                     За съвместния комитет …, председател

                     Заверено от …, секретар

            ПРИЛОЖЕНИЕ

                  „ПРИЛОЖЕНИЕ I
                  ПРАВИЛА, ПРИЛОЖИМИ КЪМ ГРАЖДАНСКАТА АВИАЦИЯ
                  „Приложимите разпоредби“ на следните нормативни актове на Европейската общност се прилагат в съответствие с основното споразумение и приложение II относно хоризонталното адаптиране, освен ако е предвидено друго в настоящото приложение или в протоколи I—IX впоследствие. По-долу е предвидено конкретно адаптиране за всеки отделен нормативен акт, ако това е необходимо:
                  A.   ПАЗАРЕН ДОСТЪП И ВЪПРОСИ, СВЪРЗАНИ С НЕГО
                  № 1008/2008
                  Регламент (ЕО) № 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността (преработен)
                  Приложими разпоредби: членове 1—24, член 26 и приложение I
                  № 95/93
                  Регламент (ЕИО) № 95/93 на Съвета от 18 януари 1993 г. относно общите правила за разпределяне на слотовете на летищата в Общността
                  изменен с:

                              —

                              Регламент (ЕО) № 894/2002 на Европейския парламент и на Съвета от 27 май 2002 г. за изменение на Регламент (ЕИО) № 95/93 на Съвета

                              —

                              Регламент (ЕО) № 1554/2003 на Европейския парламент и на Съвета от 22 юли 2003 г. за изменение на Регламент (ЕИО) № 95/93 на Съвета

                              —

                              Регламент (ЕО) № 793/2004 на Европейския парламент и на Съвета от 21 април 2004 г. за изменение на Регламент (ЕИО) № 95/93 на Съвета

                        Приложими разпоредби: членове 1—12 и член 14а, параграф 2
                  Във връзка с прилагането на член 12, параграф 2 терминът „Комисията“ да се чете „съвместния комитет“.
                  № 96/67
                  Директива 96/67/ЕО на Съвета от 15 октомври 1996 г. относно достъп до пазара на наземни услуги в летищата на Общността
                  Приложими разпоредби: членове 1—25 и приложението
                  Във връзка с прилагането на член 10 терминът „държави-членки“ да се чете „държави-членки на ЕО“.
                  Във връзка с прилагането на член 20, параграф 2 терминът „Комисията“ да се чете „съвместния комитет“.
                  № 785/2004
                  Регламент (ЕО) № 785/2004 на Европейския парламент и на Съвета от 21 април 2004 г. относно застрахователните изисквания за въздушни превозвачи и оператори на въздухоплавателни средства
                  Приложими разпоредби: членове 1—8 и член 10, параграф 2
                  Б.   УПРАВЛЕНИЕ НА ВЪЗДУШНОТО ДВИЖЕНИЕ
                  № 549/2004
                  Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент)
                  Приложими разпоредби: членове 1—4, член 6 и членове 9—14
                  № 550/2004
                  Регламент (ЕО) № 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (Регламент за осигуряване на обслужване)
                  Приложими разпоредби: членове 1—19 и приложения I и II
                  № 551/2004
                  Регламент (ЕО) № 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе (Регламент за въздушното пространство)
                  Приложими разпоредби: членове 1—11
                  № 552/2004
                  Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост)
                  Приложими разпоредби: членове 1—12 и приложения I—V
                  № 2096/2005
                  Регламент (ЕО) № 2096/2005 на Комисията от 20 декември 2005 г. за определяне на общи изисквания при доставянето на аеронавигационни услуги
                  изменен с:

                              —

                              Регламент (ЕО) № 1315/2007 на Комисията от 8 ноември 2007 г. относно надзора на безопасността при управлението на въздушното движение и за изменение на Регламент (ЕО) № 2096/2005

                              —

                              Регламент (ЕО) № 482/2008 на Комисията от 30 май 2008 г. относно изграждане на система за осигуряване безопасността на софтуера, която да бъде въведена от доставчиците на аеронавигационни услуги, и за изменение на приложение II към Регламент (ЕО) № 2096/2005

                              —

                              Регламент (ЕО) № 668/2008 на Комисията от 15 юли 2008 г. за изменение на приложения от II до V към Регламент (ЕО) № 2096/2005 за определяне на общи изисквания при доставянето на аеронавигационни услуги по отношение на работните методи и оперативните процедури

                        Приложими разпоредби: членове 1—9 и приложения I—V
                  № 2150/2005
                  Регламент (ЕО) № 2150/2005 на Комисията от 23 декември 2005 г. за установяване на общи правила за гъвкаво използване на въздушното пространство
                  Приложими разпоредби: членове 1—9 и приложението
                  № 1032/2006
                  Регламент (ЕО) № 1032/2006 на Комисията от 6 юли 2006 г. за определяне на изискванията за автоматичните системи за обмен на полетна информация за целите на нотифицирането, координирането и трансфера на полети между единиците за контрол на въздушното движение
                  Приложими разпоредби: членове 1—10 и приложения I—V
                  № 1033/2006
                  Регламент (ЕО) № 1033/2006 на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе
                  Приложими разпоредби: членове 1—5 и приложението
                  № 2006/23
                  Директива 2006/23/ЕО на Европейския парламент и на Съвета от 5 април 2006 г. относно лиценза на ръководителите на полети в Общността
                  Приложими разпоредби: членове 1—16, членове 18—19 и приложения I—IV
                  № 1794/2006
                  Регламент (ЕО) № 1794/2006 на Комисията от 6 декември 2006 г. за установяване на обща схема за таксуване на аеронавигационното обслужване
                  Приложими разпоредби: членове 1—17 и приложения I—VI
                  № 219/2007
                  Регламент (ЕО) № 219/2007 на Съвета от 27 февруари 2007 г. за създаване на Съвместно предприятие за разработване на ново поколение Европейска система за управление на въздушното движение (SESAR)
                  Приложими разпоредби: член 1, параграфи 1—2 и 5—7, членове 2—3, член 4, параграф 1 и приложението
                  № 633/2007
                  Регламент (ЕО) № 633/2007 на Комисията от 7 юни 2007 г. за определяне на изискванията към прилагането на протокол за предаване на полетна информация, използван за целите на нотифицирането, координирането и трансфера на полети между единиците за контрол на въздушното движение
                  Приложими разпоредби: членове 1—7, член 8, второто и третото изречение и приложения I—IV
                  № 1265/2007
                  Регламент (ЕО) № 1265/2007 на Комисията от 26 октомври 2007 г. за определяне на изисквания за честотно отстояние между гласовите канали въздух-земя за Единното европейско небе
                  Приложими разпоредби: членове 1—9 и приложения I—IV
                  № 1315/2007
                  Регламент (ЕО) № 1315/2007 на Комисията от 8 ноември 2007 г. относно надзора на безопасността при управлението на въздушното движение и за изменение на Регламент (ЕО) № 2096/2005
                  Приложими разпоредби: членове 1—15
                  № 482/2008
                  Регламент (ЕО) № 482/2008 на Комисията от 30 май 2008 г. относно изграждане на система за осигуряване безопасността на софтуера, която да бъде въведена от доставчиците на аеронавигационни услуги, и за изменение на приложение II към Регламент (ЕО) № 2096/2005
                  Приложими разпоредби: членове 1—5 и приложения I—II
                  В.   БЕЗОПАСНОСТ НА ВЪЗДУХОПЛАВАНЕТО
                  № 3922/91
                  Регламент (ЕИО) № 3922/91 на Съвета от 16 декември 1991 г. относно хармонизирането на техническите изисквания и административните процедури в областта на гражданското въздухоплаване
                  изменен с:

                              —

                              Регламент (ЕО) № 2176/96 на Комисията от 13 ноември 1996 г. за привеждане в съответствие с научно-техническия напредък на Регламент (ЕИО) № 3922/91 на Съвета

                              —

                              Регламент (ЕО) № 1069/1999 на Комисията от 25 май 1999 г. за привеждане в съответствие с научно-техническия напредък на Регламент (ЕИО) № 3922/91 на Съвета

                              —

                              Регламент (ЕО) № 2871/2000 на Комисията от 28 декември 2000 г. относно адаптиране към научно-техническия прогрес на Регламент (ЕИО) № 3922/91 на Съвета относно хармонизирането на техническите изисквания и административните процедури в областта на гражданското въздухоплаване

                              —

                              Регламент (ЕО) № 1592/2002 на Европейския парламент и на Съвета от 15 юли 2002 г. относно общите правила в областта на гражданското въздухоплаване и създаването на Европейска агенция за авиационна безопасност

                              —

                              Регламент (ЕО) № 1899/2006 на Европейския парламент и на Съвета от 12 декември 2006 г. за изменение на Регламент (ЕИО) № 3922/91 на Съвета относно хармонизирането на технически изисквания и административни процедури в областта на гражданското въздухоплаване

                              —

                              Регламент (ЕО) № 1900/2006 на Европейския парламент и на Съвета от 20 декември 2006 г. за изменение на Регламент (ЕИО) № 3922/91 на Съвета относно хармонизирането на технически изисквания и административни процедури в областта на гражданското въздухоплаване

                              —

                              Регламент (ЕО) № 8/2008 на Комисията от 11 декември 2007 г. за изменение на Регламент (ЕИО) № 3922/91 на Съвета по отношение на общите технически изисквания и административните процедури, приложими за търговските превози със самолет

                              —

                              Регламент (ЕО) № 859/2008 на Комисията от 20 август 2008 г. за изменение на Регламент (ЕИО) № 3922/91 на Съвета по отношение на общите технически изисквания и административни процедури, приложими към търговските превози със самолет

                        Приложими разпоредби: членове 1—10 и 12—13 с изключение на член 4, параграф 1 и член 8, параграф 2 (второ изречение), приложения I—III
                  Във връзка с прилагането на член 12 терминът „държави-членки“ да се чете „държави-членки на ЕО“.
                  № 216/2008
                  Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО
                  Приложими разпоредби: членове 1—68 с изключение на член 65, член 69, параграф 1, втора алинея и член 69, параграф 4, приложения I—VI
                  № 1702/2003
                  Регламент (ЕО) № 1702/2003 на Комисията от 24 септември 2003 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации
                  изменен с:

                              —

                              Регламент (ЕО) № 381/2005 на Комисията от 7 март 2005 г. за изменение на Регламент (ЕО) № 1702/2003 за определяне на правила за прилагане за сертифициране за летателна годност и за опазване на околната среда на въздухоплавателни средства и свързаните с тях продукти, части и оборудване, както и за сертифициране на проектантски и производствени организации

                              —

                              Регламент (ЕО) № 706/2006 на Комисията от 8 май 2006 г. за изменение на Регламент (ЕО) № 1702/2003 относно периода, през който държавите-членки могат да издават разрешителни с ограничен срок

                              —

                              Регламент (ЕО) № 335/2007 на Комисията от 28 март 2007 г. за изменение на Регламент (ЕО) № 1702/2003 по отношение на определянето на правила за сертифициране за околна среда на въздухоплавателните средства и свързаните с тях продукти, части и оборудване

                              —

                              Регламент (ЕО) № 375/2007 на Комисията от 30 март 2007 г. за изменение на Регламент (ЕО) № 1702/2003 за определяне на правила за прилагане на сертифициране за летателната годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации

                              —

                              Регламент (ЕО) № 287/2008 на Комисията от 28 март 2008 г. за удължаване на периода на валидност, посочен в член 2в, параграф 3 от Регламент (ЕО) № 1702/2003

                              —

                              Регламент (ЕО) № 1057/2008 на Комисията от 27 октомври 2008 г. за изменение на допълнение II към приложението към Регламент (ЕО) № 1702/2003 във връзка със сертификата за преглед на летателната годност (формуляр 15а на Европейската агенция за авиационна безопасност — EASA)

                        Приложими разпоредби: членове 1—4 и приложението. Преходният период, посочен в гореспоменатия регламент, се определя от съвместния комитет.
                  № 2042/2003
                  Регламент (ЕО) № 2042/2003 на Комисията от 20 ноември 2003 г. относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи
                  изменен с:

                              —

                              Регламент (ЕО) № 707/2006 на Комисията от 8 май 2006 г. за изменение на Регламент (ЕО) № 2042/2003 относно разрешителните с ограничен срок и приложения I и III

                              —

                              Регламент (ЕО) № 376/2007 на Комисията от 30 март 2007 г. за изменение на Регламент (ЕО) № 2042/2003 относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи

                              —

                              Регламент (ЕО) № 1056/2008 на Комисията от 27 октомври 2008 г. за изменение на Регламент (ЕО) № 2042/2003 относно поддържане на летателната годност на въздухоплавателните средства и авиационните продукти, части и устройства и за одобряване на организациите и персонала, изпълняващ тези задачи

                        Приложими разпоредби: членове 1—6 и приложения I—IV
                  № 94/56
                  Директива 94/56/ЕО на Съвета от 21 ноември 1994 г. относно определяне на основните принципи при разследването на произшествия и инциденти в гражданското въздухоплаване
                  Приложими разпоредби: членове 1—12
                  Във връзка с прилагането на членове 9 и 12 терминът „Комисията“ да се чете „всички останали договарящи се страни по ECAA“.
                  № 2003/42
                  Директива 2003/42/ЕО на Европейския парламент и на Съвета от 13 юни 2003 г. за докладване на събития в гражданското въздухоплаване
                  Приложими разпоредби: членове 1—11 и приложения I и II
                  № 1321/2007
                  Регламент (ЕО) № 1321/2007 на Комисията от 12 ноември 2007 г. за установяване на правила за прилагане за въвеждане в централен регистър на информация за събития в гражданското въздухоплаване, обменена в съответствие с Директива 2003/42/ЕО на Европейския парламент и на Съвета
                  Приложими разпоредби: членове 1—4
                  № 1330/2007
                  Регламент (ЕО) № 1330/2007 на Комисията от 24 септември 2007 г. за установяване прилагането на правилата за разпространение сред заинтересованите страни на информация за събития в гражданското въздухоплаване, посочени в член 7, параграф 2 от Директива 2003/42/ЕО на Европейския парламент и на Съвета
                  Приложими разпоредби: членове 1—10 и приложения I—II
                  № 104/2004
                  Регламент (ЕО) № 104/2004 на Комисията от 22 януари 2004 г. за определяне на правила за организацията и състава на Апелативния орган на Европейската агенция за авиационна безопасност
                  Приложими разпоредби: членове 1—7 и приложението
                  № 736/2006
                  Регламент (ЕО) № 736/2006 на Комисията от 16 май 2006 г. относно работните методи на Европейската агенция за авиационна безопасност за провеждане на стандартизационни инспекции
                  Приложими разпоредби: членове 1—18
                  № 768/2006
                  Регламент (ЕО) № 768/2006 на Комисията от 19 май 2006 г. за прилагане на Директива 2004/36/ЕО на Европейския парламент и на Съвета по отношение на събирането и обмена на информация за безопасността на въздухоплавателните средства, използващи летища на Общността, и управлението на информационната система
                  Приложими разпоредби: членове 1—5
                  № 593/2007
                  Регламент (ЕО) № 593/2007 на Комисията от 31 май 2007 г. относно таксите и възнагражденията, събирани от Европейската агенция за авиационна безопасност
                  Приложими разпоредби: членове 1—12, член 14, параграф 2 и приложението
                  № 2111/2005
                  Регламент (ЕО) № 2111/2005 на Европейския парламент и на Съвета от 14 декември 2005 г. за създаване на списък на Общността на въздушните превозвачи, предмет на оперативна забрана в границите на Общността, и за информиране на пътниците на въздушния транспорт за самоличността на опериращите въздушни превозвачи и за отмяна на член 9 от Директива 2004/36/ЕО
                  Приложими разпоредби: членове 1—13 и приложението
                  № 473/2006
                  Регламент (ЕО) № 473/2006 на Комисията от 22 март 2006 г. за установяване на правила за прилагане на списъка на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) № 2111/2005 на Европейския парламент и на Съвета
                  Приложими разпоредби: членове 1—6 и приложения А—В
                  № 474/2006
                  Регламент (ЕО) № 474/2006 на Комисията от 22 март 2006 г. за създаване на списък на Общността на въздушните превозвачи, предмет на оперативна забрана в границите на Общността, посочен в глава II от Регламент (ЕО) № 2111/2005 на Европейския парламент и на Съвета
                  изменян редовно с регламенти на Комисията (2)

                  Приложими разпоредби: членове 1—3 и приложения А—Б
                  Г.   СИГУРНОСТ НА ВЪЗДУХОПЛАВАНЕТО
                  № 300/2008
                  Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002
                  Приложими разпоредби: членове 1—18, член 21, член 24, параграфи 2—3 и приложението
                  № 820/2008
                  Регламент (ЕО) № 820/2008 на Комисията от 8 август 2008 г. за установяване на допълнителни мерки за прилагането на общите основни стандарти за сигурност във въздухоплаването
                  Приложими разпоредби: членове 1—6, приложението и притурка 1
                  № 1217/2003
                  Регламент (ЕО) № 1217/2003 на Комисията от 4 юли 2003 г. за определяне на общи спецификации за национални програми за контрол на качеството на сигурността на гражданското въздухоплаване
                  Приложими разпоредби: членове 1—11 и приложения I и II
                  № 1486/2003
                  Регламент (ЕО) № 1486/2003 на Комисията от 22 август 2003 г. относно постановяване на процедури за извършване на инспекции от Комисията в областта на сигурността на гражданското въздухоплаване
                  Приложими разпоредби: членове 1—16
                  № 1138/2004
                  Регламент (ЕО) № 1138/2004 на Комисията от 21 юни 2004 г. за установяване на общо определение за критични части в зоните за сигурност на летищата
                  Приложими разпоредби: членове 1—8
                  Д.   ОКОЛНА СРЕДА
                  № 2002/30
                  Директива 2002/30/ЕО на Европейския парламент и на Съвета от 26 март 2002 г. относно установяването на правила и процедури за въвеждането на експлоатационни ограничения, свързани с шума на летищата на Общността
                  изменена или адаптирана с Акта за присъединяване от 2003 г. и с Акта за присъединяване от 2005 г.
                  Приложими разпоредби: членове 1—15 и приложения I и II
                  № 2002/49
                  Директива 2002/49/ЕО на Европейския парламент и на Съвета от 25 юни 2002 г. относно оценката и управлението на шума в околната среда
                  Приложими разпоредби: членове 1—16 и приложения I—VI
                  № 2006/93
                  Директива 2006/93/ЕО на Европейския парламент и на Съвета от 12 декември 2006 г. относно регулирането на експлоатацията на самолети, предмет на част II, глава 3, том 1 от приложение 16 към Конвенцията за международно гражданско въздухоплаване, второ издание (1988 г.)
                  Приложими разпоредби: членове 1—5
                  Е.   СОЦИАЛНИ АСПЕКТИ
                  № 1989/391
                  Директива 89/391/ЕИО на Съвета от 12 юни 1989 г. за въвеждане на мерки за насърчаване подобряването на безопасността и здравето на работниците на работното място
                  изменена с:
                  Директива 2007/30/ЕО на Европейския парламент и на Съвета от 20 юни 2007 г. за изменение на Директива 89/391/ЕИО на Съвета, на нейните специални директиви и на директиви 83/477/ЕИО, 91/383/ЕИО, 92/29/ЕИО и 94/33/ЕО на Съвета с цел опростяване и рационализиране на докладите относно практическото прилагане
                  Приложими разпоредби: членове 1—16 и 18—19
                  № 2003/88
                  Директива 2003/88/ЕО на Европейския парламент и на Съвета от 4 ноември 2003 г. относно някои аспекти на организацията на работното време
                  Приложими разпоредби: членове 1—19, 21—24 и 26—29
                  № 2000/79
                  Директива 2000/79/ЕО на Съвета от 27 ноември 2000 г. относно Европейското споразумение за организация на работното време на мобилните работници в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA)
                  Приложими разпоредби: членове 2—3 и приложението
                  Ж.   ЗАЩИТА НА ПОТРЕБИТЕЛИТЕ
                  № 90/314
                  Директива 90/314/ЕИО на Съвета от 13 юни 1990 г. относно пакетните туристически пътувания, пакетните туристически ваканции и пакетните туристически обиколки
                  Приложими разпоредби: членове 1—10
                  № 93/13
                  Директива 93/13/ЕИО на Съвета от 5 април 1993 г. относно неравноправните клаузи в потребителските договори
                  Приложими разпоредби: членове 1—10 и приложението
                  Във връзка с прилагането на член 10 терминът „Комисията“ да се чете „всички останали договарящи се страни по ECAA“.
                  № 95/46
                  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни
                  Приложими разпоредби: членове 1—34
                  № 2027/97
                  Регламент (ЕО) № 2027/97 на Съвета от 9 октомври 1997 г. относно отговорността на въздушните превозвачи в случай на произшествия
                  изменен с:

                              —

                              Регламент (ЕО) № 889/2002 на Европейския парламент и на Съвета от 13 май 2002 г. за изменение на Регламент (ЕО) № 2027/97 на Съвета

                        Приложими разпоредби: членове 1—8
                  № 2001/95
                  Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите
                  Приложими разпоредби: членове 1—13, членове 16 и 18 и приложения I—II
                  № 261/2004
                  Регламент (ЕО) № 261/2004 на Европейския парламент и на Съвета от 11 февруари 2004 г. относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91
                  Приложими разпоредби: членове 1—17
                  № 1107/2006
                  Регламент (ЕО) № 1107/2006 на Европейския парламент и на Съвета от 5 юли 2006 г. относно правата на хората с увреждания и на хората с ограничена мобилност при пътувания по въздух
                  Приложими разпоредби: членове 1—16 и приложения I—II
                  З.   ДРУГО ЗАКОНОДАТЕЛСТВО
                  № 2299/1989
                  Регламент (ЕИО) № 2299/1989 на Съвета от 24 юли 1989 г. за кодекс за поведение за компютризираните системи за резервация
                  изменен с:

                              —

                              Регламент (ЕИО) № 3089/93 на Съвета от 29 октомври 1993 г. за изменение на Регламент (ЕИО) № 2299/89

                              —

                              Регламент (ЕО) № 323/1999 на Съвета от 8 февруари 1999 г. за изменение на Регламент (ЕИО) № 2299/89

                        Приложими разпоредби: членове 1—22 и приложението
                  № 91/670
                  Директива 91/670/ЕИО на Съвета от 16 декември 1991 г. относно взаимното приемане на лицензите на персонала за упражняване на функции в гражданската авиация
                  Приложими разпоредби: членове 1—8 и приложението
                  № 437/2003
                  Регламент (ЕО) № 437/2003 на Европейския парламент и на Съвета от 27 февруари 2003 г. относно статистическите данни по отношение на превоза на пътници, товари и поща по въздуха
                  изменен с:

                              —

                              Регламент (ЕО) № 1358/2003 на Комисията от 31 юли 2003 г. за прилагане и изменение на Регламент (ЕО) № 437/2003 на Европейския парламент и на Съвета

                              —

                              Регламент (ЕО) № 546/2005 на Комисията от 8 април 2005 г. за адаптиране на Регламент (ЕО) № 437/2003 на Европейския парламент и на Съвета относно разпределянето на кодовете на отчитащите се държави и за изменение на Регламент (ЕО) № 1358/2003 на Комисията относно актуализиране на списъка с летища на Общността

                        Приложими разпоредби: членове 1—11 и приложения I и II
                  № 1358/2003
                  Регламент (ЕО) № 1358/2003 на Комисията от 31 юли 2003 г. относно прилагането на Регламент (ЕО) № 437/2003 на Европейския парламент и на Съвета относно статистическите данни по отношение на превоза на пътници, товари и поща по въздух и за изменение на приложения I и II към него
                  изменен с:

                              —

                              Регламент (ЕО) № 158/2007 на Комисията от 16 февруари 2007 г. за изменение на Регламент (ЕО) № 1358/2003 относно списъка с летища на Общността

                        Приложими разпоредби: членове 1—4 и приложения I—III
                  № 2003/96
                  Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията
                  Приложими разпоредби: член 14, параграф 1, буква б) и параграф 2“

         “

         (1)  Съгласно Резолюция 1244 на Съвета за сигурност на ООН от 10 юни 1999 г.

         (2)  За последното изменение преди заседанието на Съвместния комитет за ECAA през декември 2008 г. вж. Регламент (ЕО) № 1131/2008 на Комисията от 14 ноември 2008 г. за изменение на Регламент (ЕО) № 474/2006 за създаване на списък на Общността на въздушните превозвачи, предмет на оперативна забрана в границите на Общността.


title: Решение (ЕС) 2016/2117 на Съвета от 29 септември 2016 година относно сключването от името на Съюза на Рамковото споразумение за всестранно партньорство и сътрудничество между Европейския съюз и неговите държави членки, от една страна, и Социалистическа република Виетнам, от друга страна

text:
               3.12.2016

               BG

               Официален вестник на Европейския съюз

               L 329/6

         РЕШЕНИЕ (ЕС) 2016/2117 НА СЪВЕТА
   от 29 септември 2016 година
   относно сключването от името на Съюза на Рамковото споразумение за всестранно партньорство и сътрудничество между Европейския съюз и неговите държави членки, от една страна, и Социалистическа република Виетнам, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 207 и 209 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид че:

               (1)

               В съответствие с Решение 2012/279/ЕС на Съвета (2) Рамковото споразумение за всестранно партньорство и сътрудничество между Европейския съюз и неговите държави членки, от една страна, и Социалистическа република Виетнам, от друга страна („споразумението“), беше подписано на 27 юни 2012 г. при условие на сключването му.

               (2)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   С настоящото Рамковото споразумение за всестранно партньорство и сътрудничество между Европейския съюз и неговите държави членки, от една страна, и Социалистическа република Виетнам, от друга страна, се одобрява от името на Съюза.
   Текстът на споразумението е приложен към настоящото решение.
   Член 2
   Върховният представител на Съюза по въпросите на външните работи и политиката на сигурност председателства Съвместния комитет, предвиден в член 52 от споразумението.
   В Съвместния комитет са представени Съюзът или съответно Съюзът и държавите членки в зависимост от конкретната тема.
   Член 3
   Председателят на Съвета извършва нотификацията, предвидена в член 63, параграф 1 от споразумението (3), от името на Съюза.
   Член 4
   Настоящото решение влиза в сила в деня на приемането му.

      Съставено в Брюксел на 29 септември 2016 година.

            За Съвета

            Председател

         P. ŽIGA

      (1)  Одобрение от 17 декември 2015 г. (все още непубликувано в Официален вестник).

      (2)  Решение 2012/279/ЕС на Съвета от 14 май 2012 г. относно подписването от името на Съюза на Рамковото споразумение за всестранно партньорство и сътрудничество между Европейския съюз и неговите държави-членки, от една страна, и Социалистическа република Виетнам, от друга страна (ОВ L 137, 26.5.2012 г., стр. 1).

      (3)  Датата на влизането в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2012/366/ЕС: Решение на Европейския парламент и на Съвета от 13 юни 2012 година за мобилизиране на средства от фонд „Солидарност“ на Европейския съюз съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление

text:
               10.7.2012

               BG

               Официален вестник на Европейския съюз

               L 178/13

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 13 юни 2012 година
   за мобилизиране на средства от фонд „Солидарност“ на Европейския съюз съгласно точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
   (2012/366/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 26 от него,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (2),
   като взеха предвид предложението на Европейската комисия,
   като имат предвид, че:

               (1)

               Европейският съюз създаде фонд „Солидарност“ на Европейския съюз („фондът“) в израз на солидарност с населението от регионите, засегнати от бедствия.

               (2)

               Междуинституционалното споразумение от 17 май 2006 г. позволява мобилизиране на средства от фонда в рамките на годишния таван от 1 милиард евро.

               (3)

               Регламент (ЕО) № 2012/2002 съдържа разпоредбите, съгласно които могат да бъдат мобилизирани средствата от фонда.

               (4)

               Италия подаде заявление за мобилизиране на средства от фонда във връзка с бедствие, причинено от наводнения в Лигурия и Тоскана,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година се мобилизират средства от фонд „Солидарност“ на Европейския съюз за осигуряване на сумата от 18 061 682 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 13 юни 2012 година.

            За Европейския парламент

            Председател

         M. SCHULZ

            За Съвета

            Председател

         N. WAMMEN

      (1)  ОВ C 139, 14.6.2006 г., стp. 1.

      (2)  ОВ L 311, 14.11.2002 г., стр. 3.


title: Решение на Съвета от 5 октомври 2015 година за назначаване и замяна на членове на управителния съвет на Европейския център за развитие на професионалното обучение

text:
               15.10.2015

               BG

               Официален вестник на Европейския съюз

               C 340/2

         РЕШЕНИЕ НА СЪВЕТА
   от 5 октомври 2015 година
   за назначаване и замяна на членове на управителния съвет на Европейския център за развитие на професионалното обучение
   (2015/C 340/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение (1), и по-специално член 4 от него,
   като взе предвид кандидатурата, представена от правителството на Франция,
   като има предвид, че:

               (1)

               С решението си от 14 юли 2015 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г.

               (2)

               След оставката на г-жа Marianne DE BRUNHOFF се освободи място за Франция за член на управителния съвет на центъра от категорията на представителите на правителствата.

               (3)

               Следва да бъдат назначени членове на управителния съвет на посочения по-горе Център за остатъка от настоящия мандат, който изтича на 17 септември 2018 г.,

         ПРИЕ НАСТОЯЩОТО РЕШЕНИЕ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:

      ПРЕДСТАВИТЕЛИ НА ПРАВИТЕЛСТВАТА:

               ФРАНЦИЯ

               Г-жа Nadine NERGUISIAN

      Съставено в Люксембург на 5 октомври 2015 година.

            За Съвета

            Председател

         N. SCHMIT

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.


title: Решение (ЕС) 2017/560 на Съвета от 21 март 2017 година относно позицията, която да се заеме от името на Европейския съюз в рамките на Съвместния комитет ЕС—Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество (специални правила за произход за определени химични продукти)

text:
                  25.3.2017

                  BG

                  Официален вестник на Европейския съюз

                  L 80/20

            РЕШЕНИЕ (ЕС) 2017/560 НА СЪВЕТА
      от 21 март 2017 година
      относно позицията, която да се заеме от името на Европейския съюз в рамките на Съвместния комитет ЕС—Мексико във връзка с измененията на приложение III към Решение № 2/2000 на Съвместния съвет ЕО — Мексико от 23 март 2000 г. по отношение на определението на понятието „продукти с произход“ и методите за административно сътрудничество (специални правила за произход за определени химични продукти)
      СЪВЕТЪТ НА ЕВРОПЕЙСКИЯ СЪЮЗ,
      като взе предвид Договора за функционирането на Европейския съюз, и по-специално член 207, във връзка с член 218, параграф 9 от него,
      като взе предвид предложението на Европейската комисия,
      като има предвид, че:

                  (1)

                  В съвместна декларация V (1) към Решение № 2/2000 на Съвместния съвет ЕО — Мексико (2), създаден със Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, подписано в Брюксел на 8 декември 1997 г. (3) (наричано по-долу „споразумението“), се предвижда, че Съвместният комитет ЕО — Мексико, създаден със споразумението, прави преглед на необходимостта от удължаване и след 30 юни 2003 г. на срока за прилагане на правилата за произход, съдържащи се в бележки 2 и 3 от допълнение IIа към приложение III към Решение № 2/2000 (наричани по-долу „бележки 2 и 3“). Този преглед се отнася до специалните правила за продуктите в допълнение II към приложение III към Решение № 2/2000 за някои химични продукти от позиции 2914 и 2915 по Хармонизираната система.

                  (2)

                  На 17 септември 2010 г. Съвместният комитет ЕО — Мексико прие Решение № 1/2010 (4), с което срокът за прилагане на правилата за произход, установени в бележки 2 и 3, се удължи за трети път. Решение № 1/2010 се прилагаше до 30 юни 2014 г.

                  (3)

                  Целесъобразно е временно да се удължи прилагането на правилата за произход, установени в бележки 2 и 3, считано от 1 юли 2014 г. до 31 декември 2019 г., в съответствие с принципите на осъвременяване на споразумението с цел осигуряване на приемственост с бъдещите специални правила за продуктите.

                  (4)

                  Тъй като срокът за прилагане на правилата за произход, установени в бележки 2 и 3, изтече на 30 юни 2014 г., е целесъобразно новото удължаване да се приложи с обратно действие, считано от 1 юли 2014 г., за да се избегне прекъсване на съществуващите икономически условия.

                  (5)

                  Следователно допълнение II към приложение III към Решение № 2/2000 следва да бъдат изменено, за да се удължи временно срокът за прилагане на правилата, установени в бележки 2 и 3, считано от 1 юли 2014 г. до 31 декември 2019 г.

                  (6)

                  За целите на прилагането с обратно действие срокът за представяне на доказателството за произход чрез сертификат за движение EUR.1 или декларация върху фактура следва да бъде удължен от две на три години за съответните химични продукти, внесени в Съюза през периода от 1 юли 2014 г. до 30 юни 2015 г.

                  (7)

                  Допълнение V към приложение III към Решение № 2/2000 следва да бъде заменено.

                  (8)

                  Поради това позицията на Съюза в рамките на Съвместния комитет ЕС—Мексико следва да се основава на приложения проект на решение,

            ПРИЕ НАСТОЯЩОТО РЕШЕНИЕ:
      Член 1
      1.   Позицията, която трябва да се заеме от името на Европейския съюз в рамките на Съвместния комитет ЕС — Мексико във връзка с измененията на приложение III към Решение № 2/2000 на Съвместния съвет ЕО — Мексико, се основава на проекта на решение на Съвместния комитет ЕС—Мексико, приложен към настоящото решение.
      2.   Представителите на Съюза в Съвместния комитет ЕС—Мексико могат да одобрят незначителни промени в проекта на решение на Съвместния комитет ЕС—Мексико, посочен в параграф 1, без да е необходимо допълнително решение на Съвета.
      Член 2
      Решението на Съвместния комитет ЕС—Мексико във връзка с измененията на приложение III към Решение № 2/2000 на Съвместния съвет ЕО — Мексико се публикува в Официален вестник на Европейския съюз.

         Съставено в Брюксел на 21 март 2017 година.

               За Съвета

               Председател

            E. SCICLUNA

         (1)  ОВ L 245, 29.9.2000 г., стр. 1167.

         (2)  Решение № 2/2000 на Съвместния съвет ЕО — Мексико от 23 март 2000 г. (ОВ L 157, 30.6.2000 г., стр. 10).

         (3)  ОВ L 276, 28.10.2000 г., стр. 45.

         (4)  Решение № 1/2010 на Съвместния комитет ЕС—Мексико от 17 септември 2010 г. във връзка с приложение III към Решение № 2/2000 на Съвместния съвет ЕС—Мексико по отношение на определението на понятието „стоки с произход“ и методите за административно сътрудничество (ОВ L 277, 21.10.2010 г., стр. 30).

         ПРОЕКТ НА
         РЕШЕНИЕ № 1/2017 НА СЪВМЕСТНИЯ КОМИТЕТ ЕС — МЕКСИКО
         от …
         във връзка с изменения на приложение III към Решение № 2/2000 на Съвместния съвет ЕО — Мексико от 23 март 2000 г. относно определението на понятието „продукти с произход“ и методите на административно сътрудничество (специални правила за произход за определени химични продукти)
         СЪВМЕСТНИЯТ КОМИТЕТ,
         като взе предвид Решение № 2/2000 на Съвместния съвет ЕС — Мексико от 23 март 2000 г. (1) и приложение III към него, и по-специално член 38 от приложение III,
         като има предвид, че:

                     (1)

                     В приложение III към Решение № 2/2000 (наричано по-долу„приложение III“) се установяват правилата за произход на продуктите, произхождащи от територията на страните по Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, подписано в Брюксел на 8 декември 1997 г. (2) (наричано по-долу „споразумението“).

                     (2)

                     Специалните правила за произход за продукти, установени в допълнение II към приложение III за продукти, класирани в позиции 2914 и 2915 по Хармонизираната система, следва да бъдат изменени, за да се позволи временното прилагане от 1 юли 2014 г. до 31 декември 2019 г. на специалните правила за произход за продукти, установени в бележки 2 и 3 от допълнение IIа към приложение III, и да бъдат осъвременени, за да се даде възможност за осъвременяване на специалните правила за произход за продукти в съответствие с най-новите търговски споразумения. Целесъобразно е новото удължаване да се приложи с обратно действие, считано от 1 юли 2014 г., за да се избегне прекъсване на съществуващите икономически условия.

                     (3)

                     В допълнение V към приложение III е установен срокът, в който всяка страна трябва да приема сертификат за движение EUR.1, издаден впоследствие, както е посочено в член 17, параграф 3 от приложение III, или в който износителят трябва да представи декларация върху фактура пред митническите органи на страната вносител след износа на продуктите, както е предвидено в член 20, параграф 6 от приложение III към Решение № 2/2000.

                     (4)

                     Срокът за представяне за продуктите, включени в позиции 2914 и 2915 по Хармонизираната система и внесени в ЕС в периода от 1 юли 2014 г. до 30 юни 2015 г., следва да бъде удължен на три години, за да се вземат предвид измененията с обратно действие на специалните правила за произход за тези продукти.

                     (5)

                     Заглавието на допълнение V към приложение III следва да бъде изменено, за да се приведе в съответствие с изменения срок за приемането на серитификати за движение EUR.1 и с член 17, параграф 3 и член 20, параграф 6 от приложение III.

                     (6)

                     Ето защо приложение III, следва да бъде съответно изменено,

               ПРИЕ НАСТОЯЩОТО РЕШЕНИЕ:
         Член 1
         1.   Допълнение II към приложение III към Решение № 2/2000 се изменя съгласно приложение I към настоящото решение.
         2.   Допълнение V към приложение III към Решение № 2/2000 се заменя съгласно приложение II към настоящото решение.
         Член 2
         Настоящото решение влиза в сила на четиридесет и петия ден след приемането му.
         Прилага се, считано от 1 юли 2014 г.

            Съставено в … на

                  За Съвместния комитет

            (1)  ОВ L 157, 30.6.2000 г., стр. 10.

            (2)  ОВ L 276, 28.10.2000 г., стр. 45.

         ПРИЛОЖЕНИЕ I
         Допълнение II към приложение III към Решение № 2/2000 се изменя, както следва:

                     1)

                     вмъква се следното вписване:

                                 „Позиция по ХС

                                 Описание на продукта

                                 Обработка или преработка, осъществена върху материали без произход, която придава произход

                                 (1)

                                 (2)

                                 (3) или (4)

                                 ex 2914  (*1)

                                             —

                                             Диацетоналкохол

                                             —

                                             Метилизобутилкетон

                                             —

                                             Мезитилов оксид

                                 Производство от ацетон

                                 Производство, при което се извършва химична реакция (*2)

                     2)

                     текстът за позиция 2915 по ХС се заменя със следното:

                                 „Позиция по ХС

                                 Описание на продукта

                                 Обработка или преработка, осъществена върху материали без произход, която придава произход

                                 (1)

                                 (2)

                                 (3) или (4)

                                 2915  (*3)

                                 Наситени ациклени монокарбоксилни киселини, и техните анхидриди, халогениди, пероксиди и пероксикиселини; техните халогено-, сулфо-, нитро- или нитрозопроизводни

                                 Производство от материали от която и да било позиция. При все това стойността на всички използвани материали от позиции 2915  и 2916  не може да надвишава 20 % от цената на продукта франко завода

                                 Производство, при което стойността на всички използвани материали не надвишава 40 % от цената на продукта франко завода

                                             —

                                             Оцетен анхидрид, етилов и n-бутилов ацетат, винилов ацетат, изопропилов и метиламилов ацетат, моно-, ди- или трихлороцетни киселини, техните соли и естери

                                 Производство от материали от която и да било позиция. При все това стойността на всички използвани материали от позиция 2916  не може да надвишава 20 % от цената на продукта франко завода

                                 Производство, при което се извършва химична реакция (*4)

            (*1)  Приложимо от 1 юли 2014 г. до 31 декември 2019 г.

            (*2)  „Химична реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.
         Следните процеси не следва да се вземат предвид за целите на произхода:

                     а)

                     разтваряне във вода или в други разтворители;

                     б)

                     отстраняване на разтворители, включително на вода в качеството ѝ на разтворител; или

                     в)

                     добавяне или отстраняване на кристализационна вода.“;

            (*3)  Приложимо от 1 юли 2014 г. до 31 декември 2019 г.

            (*4)  „Химична реакция“ е процес (включително биохимичен процес), в резултат на който се получава молекула с нов строеж чрез разкъсване на вътрешномолекулните връзки и образуване на нови вътрешномолекулни връзки или чрез промяна на пространственото разположение на атомите в молекулата.
         Следните процеси не следва да се вземат предвид за целите на произхода:

                     а)

                     разтваряне във вода или в други разтворители;

                     б)

                     отстраняване на разтворители, включително на вода в качеството ѝ на разтворител; или

                     в)

                     добавяне или отстраняване на кристализационна вода.“

         ПРИЛОЖЕНИЕ II
         Допълнение V към приложение III към Решение № 2/2000 се заменя със следното:
         „
               Допълнение V
               СРОК ЗА ПРИЕМАНЕ ОТ СТРАНА НА МИТНИЧЕСКИЯ ОРГАН НА СЕРТИФИКАТ ЗА ДВИЖЕНИЕ EUR.1, ИЗДАДЕН ВПОСЛЕДСТВИЕ В СЪОТВЕТСТВИЕ С ЧЛЕН 17, ПАРАГРАФ 3 ОТ ПРИЛОЖЕНИЕ III, И ЗА ПРЕДСТАВЯНЕ НА ДЕКЛАРАЦИЯ ВЪРХУ ФАКТУРА В СЪОТВЕТСТВИЕ С ЧЛЕН 20, ПАРАГРАФ 6 ОТ ПРИЛОЖЕНИЕ III

                           1.

                           За внос в Европейския съюз: срокът е две години, считано от момента на вноса на продуктите, за които се отнася сертификатът за движение EUR.1. За продукти, включени в позиции ex 2914 и 2915 по ХС, както са посочени в допълнение II, въведени в Европейския съюз между 1 юли 2014 г. и 30 юни 2015 г., срокът е три години от момента на вноса на продуктите, за които се отнася сертификатът за движение EUR.1.

                           2.

                           За внос в Мексико: срокът е една година, считано от момента на вноса на продуктите, за които се отнася сертификатът за движение EUR.1.

                     “.


title: Решение (ЕС) 2017/1740 на Европейския парламент от 27 април 2017 година относно приключването на сметките на съвместното предприятие „Горивни клетки и водород 2“ за финансовата 2015 година

text:
               29.9.2017

               BG

               Официален вестник на Европейския съюз

               L 252/355

         РЕШЕНИЕ (ЕС) 2017/1740 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на съвместното предприятие „Горивни клетки и водород 2“ за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Горивни клетки и водород 2“ за финансовата 2015 година,

               —

               като взе предвид доклада на Сметната палата относно годишните отчети на съвместното предприятие „Горивни клетки и водород 2“ (PCH2) за финансовата 2015 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на съвместното предприятие във връзка с изпълнението на бюджета за финансовата 2015 година (05875/2017 — C8-0090/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 209 от него,

               —

               като взе предвид Регламент (ЕС) № 559/2014 на Съвета от 6 май 2014 г. за създаване на съвместно предприятие „Горивни клетки и водород 2“ (4), и по-специално член 12 от него,

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (5),

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0109/2017),

               1.

               одобрява приключването на сметките на съвместното предприятие „Горивни клетки и водород 2“ за финансовата 2015 година;

               2.

               възлага на своя председател да предаде настоящото решение на изпълнителния директор на съвместното предприятие „Горивни клетки и водород 2“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 473, 16.12.2016 г., стр. 47.

      (2)  ОВ C 473, 16.12.2016 г., стр. 49.

      (3)  ОВ L 298, 26.10.2012 г., стр. 1.

      (4)  ОВ L 169, 7.6.2014 г., стр. 108.

      (5)  ОВ L 38, 7.2.2014 г., стр. 2.


title: 2013/356/ОВППС: Решение Atalanta/2/2013 на Комитета по политика и сигурност от 2 юли 2013 година за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               6.7.2013

               BG

               Официален вестник на Европейския съюз

               L 187/8

         РЕШЕНИЕ ATALANTA/2/2013 НА КОМИТЕТА ПО ПОЛИТИКА И СИГУРНОСТ
   от 2 юли 2013 година
   за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2013/356/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
   като има предвид, че:

               (1)

               Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да вземе решение за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („командващ силите на ЕС“).

               (2)

               На 22 март 2013 г. КПС прие Решение Аtalanta/1/2013 (2) за назначаване на комодор Jorge NOVO PALMA за командващ силите на ЕС.

               (3)

               Командващият операцията на ЕС препоръча комодор Peter LENSELINK да бъде назначен за нов командващ силите на ЕС на мястото на комодор Jorge NOVO PALMA.

               (4)

               Военният комитет на ЕС подкрепя тази препоръка.

               (5)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Комодор Peter LENSELINK се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 6 август 2013 г.
   Член 2
   Решение Atalanta/1/2013 се отменя.
   Член 3
   Настоящото решение влиза в сила на 6 август 2013 г.

      Съставено в Брюксел на 2 юли 2013 година.

            За Комитета по политика и сигурност

            Председател

         W. STEVENS

      (1)  ОВ L 301, 12.11.2008 г., стр. 33.

      (2)  Решение Аtalanta/1/2013 на Комитета по политика и сигурност от 22 март 2013 г. за назначаване на комодор Jorge NOVO PALMA за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ОВ L 87, 27.3.2013 г., стр. 12).


               23.12.2015

               BG

               Официален вестник на Европейския съюз

               C 434/155

         P7_TA(2012)0484
   Гласуване в случай на освобождаване на място на член на комисия (тълкуване на член 187, параграф 1 от Правилника)
   Решение на Европейския парламент от 11 декември 2012 г. относно гласуването в случай на освобождаване на място на член на комисия (тълкуване на член 187, параграф 1 от Правилника) (2012/2254(REG)
   (2015/C 434/19)

      Европейският парламент,

               —

               като взе предвид писмото от 27 ноември 2012 г. на председателя на Комисията по конституционни въпроси,

               —

               като взе предвид член 211 от своя правилник,

               1.

               Реши да добави следното тълкуване към член 187, параграф 1 на своя правилник:
               „В случай на освобождаване на място от постоянен член на комисия, постоянен заместник от същата политическа група има право да гласува на негово място, до временното заместване на пълноправния член по реда на член 186, параграф 5 или, при липса на такова временно заместване, до назначаването на нов член. Това оправомощаване се основава на решението на Парламента относно числения състав на комисията и има за цел да гарантира, че в гласуването могат да участват брой членове на политическата група, равен на този, който е преобладавал преди освобождаването на място.“

               2.

               Възлага на своя председател да предаде настоящото решение на Съвета и на Комисията за сведение.


title: Решение на Съвета от 17 ноември 1997 година за отпускане на извънредна финансова помощ на Армения и Грузия

text:
               11/ 15

               BG

               Официален вестник на Европейския съюз

               226

         31997D0787

               L 322/37

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 17 ноември 1997 година
   за отпускане на извънредна финансова помощ на Армения и Грузия
   (97/787/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 235 от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че Комисията проведе консултации с Паричния комитет преди да представи предложението си;
   като има предвид, че Армения и Грузия осъществяват основни политически и икономически реформи и полагат големи усилия да изградят модел на пазарна икономика;
   като има предвид, че между Общността, Армения и Грузия търговията и търговските и икономически отношения ще се развиват в рамките на съответните споразумения за партньорство и сътрудничество, подписани на 22 април 1996 г.;
   като има предвид, че Армения и Грузия постигнаха споразумение през 1994 г. с Международния валутен фонд (МВФ) за първия комплект от мерки за стабилизация и политически реформи, които бяха подкрепени със заем от МВФ за системно преобразуване; като има предвид, че Съветът на МВФ одобри през юни 1995 г. стендбай споразумения в подкрепа на бъдещи амбициозни реформи за стабилизация и структурно приспособяване за периода от м. юли 1995 г. до м. юни 1996 г.;
   като има предвид, че през м. февруари 1996 г. Съветът на МВФ одобри тригодишен разширен заем за преструктуриране (ESAF) при изгодни условия за Армения и Грузия в замяна на действащите стендбай споразумения;
   като има предвид, че арменските и грузинските власти формално поеха ангажимента да обслужат изцяло неизплатените си финансови задължения към Общността;
   като има предвид, че тези власти поискаха отпускането на извънредна финансова помощ от Общността;
   като има предвид, че Армения и Грузия са държави с ниски доходи и са изправени пред особено критични икономически и социални обстоятелства; и като има предвид, че тези държави отговарят на изискванията за заеми при особено изгодни условия от Световната банка и МВФ;
   като има предвид, че финансовата помощ при особено изгодни условия от Общността под формата на дългосрочни заеми и преки безвъзмездни помощи е подходяща мярка за подпомагане на държавите бенефициери при такива критични обстоятелства;
   като има предвид, че тази помощ, както компонента заем, така и компонента безвъзмездна помощ, е извънредна и следователно по никакъв начин не представлява прецедент в бъдеще;
   като има предвид, че включването на компонента заем в тази помощ се извършва, без да се накърняват правомощията на бюджетния орган;
   като има предвид, че тази помощ се управлява от Комисията;
   като има предвид, че за приемането на настоящото решение Договорът не предвижда други правомощия освен тези по член 235,
   РЕШИ:
   Член 1
   1.   Общността предоставя на Армения и Грузия извънредна финансова помощ под формата на дългосрочни заеми и преки безвъзмездни помощи.
   2.   Компонентът на общия заем от тази помощ възлиза на максимум 170 милиона ECU, с максимален падеж от 15 години и гратисен период от 10 години. За целта Комисията е упълномощена да заема от името на Европейската общност необходимите ресурси, които предоставя на разположение на държавите бенефициери под формата на заеми.
   3.   Компонентът на безвъзмездната помощ се състои от сумата от 10 милиона ECU за 1997 г. и 17 милиона ECU годишно за периода 1998—2002 г. Ежегодните безвъзмездни помощи се предоставят, при условие че нетната задлъжнялост на държавите бенефициери към Общността е погасена поне със сходна сума.
   4.   Финансовата помощ, предвидена в параграфи 2 и 3, се предоставя на държавите бенефициери, единствено при условие че:

               a)

               тези държави са изплатили изцяло текущите си задължения към Общността;

               б)

               тези държави успешно прилагат подробна програма за преструктуриране и реформи в контекста на програмата на МВФ.

         5.   Финансовата помощ от Общността се управлява от Комисията в тясно сътрудничество с Паричния комитет, като се отчитат действащите и предстоящи споразумения между МВФ и държавите бенефициери.
   Член 2
   1.   Съгласно разпоредбите на настоящото решение Комисията е упълномощена да договаря с органите на държавите бенефициери конкретните суми и срокове, както и условията на тази помощ.
   2.   След консултации с Паричния комитет Комисията проверява дали политиките на държавите получателки отговарят на целите и условията за финансовата помощ по настоящото решение.
   Член 3
   1.   Общата сума на заема се предоставя от Комисията през 1997 г., заедно с първата вноска по безвъзмездната помощ, при спазване на разпоредбите на член 1, параграф 4. Впоследствие останалата част от компонента на безвъзмездната помощ се предоставя от Комисията на последователни ежегодни вноски, при спазване на разпоредбите на член 1, параграф 4, буква б).
   2.   Средствата се предоставят на централните банки на държавите получателки.
   Член 4
   1.   Операциите по вземане и даване на заеми, посочени в член 1, се извършват на един и същ вальор. Тези операции не засягат Общността при трансформацията на падежи, при риск от загуби от валутни или лихвени разлики или при други търговски рискове.
   2.   Комисията гарантира включването в сроковете и условията на заема на клауза за предварително погасяване.
   3.   При поискване от страна на държавите бенефициери и когато обстоятелствата позволяват подобряване на лихвената ставка по заемите, Комисията може да рефинансира всички или част от първоначалните ѝ заеми, или да преструктурира съответните финансови условия. Дейностите за рефинансиране или преструктуриране отговарят на изискванията на параграф 1. Тези дейности не предизвикват удължаване на срока на средния падеж на въпросния заем или увеличаване на сумата, изразена по текущия валутен курс, върху главницата, дължима към датата на рефинансиране или преструктуриране.
   4.   Всички свързани разходи, направени от Общността за сключването и изпълнението на операциите съгласно настоящото решение, се поемат от държавите бенефициери.
   5.   Паричният комитет получава информация за всички операции по параграфи 2 и 3 най-малко веднъж годишно.
   Член 5
   1.   Най-малко веднъж годишно Комисията предоставя на Европейския парламент и на Съвета отчет за изпълнението на настоящото решение.
   2.   Преди 31 декември 2002 г. Съветът разглежда изпълнението на настоящото решение към тази дата на базата на подробния отчет на Комисията.

      Съставено в Брюксел на 17 ноември 1997 година.

            За Съвета

            Председател

         J.-C. JUNCKER

      (1)  ОВ С 95, 24.3.1997 г., стр. 64.

      (2)  ОВ С 304, 6.10.1997 г., стр. 39.


title: 2014/812/ЕС: Решение на Европейския парламент и на Съвета от 22 октомври 2014 година за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/010 ES/Castilla y León от Испания)

text:
               20.11.2014

               BG

               Официален вестник на Европейския съюз

               L 333/11

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 22 октомври 2014 година
   за мобилизиране на средства от Европейския фонд за приспособяване към глобализацията в съответствие с точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (заявление EGF/2013/010 ES/Castilla y León от Испания)

      (2014/812/ЕС)

   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (1), и по-специално член 12, параграф 3 от него,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014 — 2020 г.) и за отмяна на Регламент (ЕО) № 1927/2006 (2), и по-специално член 23, втора алинея от него,
   като взеха предвид Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 — 2020 (3), и по-специално член 12 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (4), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Както е посочено в член 12 от Регламент (ЕС, Евратом) № 1311/2013, ЕФПГ не може да надхвърля максималния годишен размер от 150 милиона евро (по цени от 2011 г.).

               (3)

               На 5 декември 2013 г. Испания подаде заявление за мобилизиране на средства от ЕФПГ във връзка със съкращения в три предприятия, извършващи дейност в разделение 16 („Производство на дървен материал и изделия от дървен материал и корк, без мебели; производство на изделия от слама и материали за плетене“) по NACE Rev. 2, в регион на ниво NUTS II — Кастилия и Леон (ES 41), и добави към него допълнителна информация до 25 март 2014 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Комисията предлага да бъдат мобилизирани средства в размер на 700 000 EUR.

               (4)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Испания,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2014 година се мобилизират средства от Европейския фонд за приспособяване към глобализацията за осигуряването на 700 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 22 октомври 2014 година

            За Европейския парламент

            Председател

         M. SCHULZ

            За Съвета

            Председател

         B. DELLA VEDOVA

      (1)  ОВ L 406, 30.12.2006 г., стр. 1.

      (2)  ОВ L 347, 20.12.2013 г., стр. 855.

      (3)  ОВ L 347, 20.12.2013 г., стр. 884.

      (4)  ОВ C 373, 20.12.2013 г., стр. 1.